钦定古今图书集成/明伦汇编/宫闱典/第101卷 > 辅政
## 钦定古今图书集成/明伦汇编/宫闱典/第101卷 > 辅政

“在昔三代，盖有外戚之助”，班固所称，其事详矣。秦汉
已降，后妃之家，或以才升，或由亲授。以才则窦婴将
兵，克殄于多难；以亲则新莽辅政，终滋于逆节。然则
内主机密，参决政治，恭慎自居，必有辅佐之益；威福
是作，乃生颠覆之虞。贤者谦以成名，骄者侈而掇咎，
《前史》具载，历代明征。是知授以至公，靡由私爱。表其
亲遇之意，敦以忠良之规，则其可保乎始终，守乎富
贵者也。